Број: 02/4.01-7-011-2042/22

Датум: 27.12.2022. године

На основу члана 50. Пословника Народне скупштине Републике Српске (”Службени гласник Републике Српске”, број 66/20), Одбор за заштиту животне средине подноси Скупштини сљедећи

***И З В Ј Е Ш Т А Ј***

***о разматрању Приједлога закона о измјенама и допунама Закона о Фонду и финансирању заштите животне средине Републике Српске***

***– по хитном поступку***

Одбор за заштиту животне средине на сједници одржаној 27.12.2022. године, разматрао је Приједлог закона о измјенама и допунама Закона о Фонду и финансирању заштите животне средине Републике Српске – по хитном поступку.

Сједници су присуствовали: Максим Скоко, предсједник Одбора, Нина Букејловић, Борис Пашалић, Денис Пијетловић, Наташа Радуловић, Тамара Евђић, Миланко Михајилица и Рамиз Салкић, чланови Одбора.

Одсутан је био Синиша Мијатовић члан Одбора.

Образложење поменутог Приједлога закона поднијела је гђа Свјетлана Радусин, помоћник министра за заштиту животне средине у Министарству за просторно уређење, грађевинарство и екологију.

Након проведене расправе, чланови Одбора су једногласно усвојили став да се Приједлог закона о измјенама и допунама Закона о Фонду и финансирању заштите животне средине Републике Српске – по хитном поступку, разматра у предложеној форми на Петој посебној сједници Народне скупштине Републике Српске.

**ПРЕДСЈЕДНИК ОДБОРА**

***Максим Скоко, с.р.***